Kanaän vervloek deur Noag
Wendag > Forum > Religie > Boervolk > Boervolk Teologie: > Kanaän vervloek deur Noag
Thread: Kanaän vervloek deur Noag
18th January 2009, 17:04 #1
Die volgende gedeeltes in die bybel is ter sprake:
Gen 9:26 Verder het hy gesê: Geseënd is die HERE, die God van Sem. Maar Kanaän moet sy dienskneg wees.
Gen 9:27 Mag God aan Jafet ruimte verskaf, en mag hy woon in die tente van Sem! Maar Kanaän moet sy dienskneg wees.
Jos 9:22 Toe laat Josua hulle roep en spreek met hulle en sê: Waarom het julle ons bedrieg deur te sê: Ons woon baie ver van julle af—terwyl julle tussen ons in woon?
Jos 9:23 Nou dan, vervloek is julle! En nooit sal julle ophou om knegte, houtkappers sowel as waterputters, vir die huis van my God te wees nie.
Jos 9:27 So het Josua dan op dié dag houtkappers en waterputters van hulle gemaak vir die vergadering en vir die altaar van die HERE, tot vandag toe, op die plek wat Hy sou uitkies.
Uit bogenoemde tree 'n hele paar vrae na vore.
Die vervloeking in Genesis is word gedoen deur Gam - gerig op Kanaän - in die enkelvoud.
In die tweede geval - Josua - word die nageslag van Kanaän naamlik die Hewiete - vervloek in die meervoud. Daar kan dus aanvaar word omdat die Hewiete 'n gehuggie was, dit in die meervoud vorm sal wees.
As aanvaar word dat vervloek die teenoorgestelde van geseënd beteken dan ontstaan die volgende vraag:
Vraag 1: Is die vervloeking soos beskryf in Genesis en in Josua van toepassing op Gam se volle nageslag tot vandag toe?
18th January 2009, 17:59 #2
Re: Kanaän vervloek deur Noag
In Genesis vind ek Noag wat vir Gam en sy nageslag vervloek, en nie Gam wat vervloek nie.
18th January 2009, 18:03 #3
Voor ons by jou vraag op die ewigdurenheid van die vloek kom kyk na vers 26 dis amper asof Noag met jurisdiksie teenoor die HERE praat as hy hom seen.
18th January 2009, 18:30 #4
Ek stem saam - soos die aanhaling daar staan is dit oop vir 'n ander vertolking as die bedoelde.
Dit sal beter verstaan word as ek dit as volg wysig: "Die vervloeking - in die Genesis gedeelte - deur Noag aan sy seun Gam en gerig op Kanaän, is in die enkelvoud"
Dankie vir die uitwysing.
18th January 2009, 18:37 #5
Ek stem saam. Ek luister.
19th January 2009, 11:18 #6
Indien Noag die "jurisdiksie" het om die HERE te seën, sou sy vloek op Gam ewigdurend en dus ook op die nageslag van toepassing sou wees.
Last edited by Pionier; 19th January 2009 at 11:23.
19th January 2009, 12:45 #7
Vraag 2: Het die vloek van Josua, op 'n gedeelte van Gam se nageslag, naamlik die Hewiete, 'n versterkende uitwerking op die eerste vloek van Noag of dien dit slegs as bevestiging? Enige ander gesigspunte?
21st January 2009, 09:36 #8
Wat opval is dat Noag oor veel meer kennis of insig beskik het as wat die gebeure tot voor Gen. 9:24 - 9:27 aandui. Alhoewel die HERE (YAHWE) homself nog nie op hierdie stadium met die naam HERE bekend gemaak het nie, was Noag van hom bewus en het Noag hom geseën. God (Elohim) was veral aan hom bekend want, in onder ander Genesis 9:1, het God Noag en sy seuns geseën en aan hulle gesê om vrugbaar te wees en die aarde te vul.
'n Verdere aspek is die volgorde van Noag se vervloeking en seën.
Hy vervloek Kanaän ('n kneg van knegte moet hy wees vir sy broers).
Dan seën hy die HERE. Sem word glad nie geseën nie.
In die laaste instansie versoek hy God (Elohim) om aan Jafet ruimte te verskaf sodat hy kan woon in die tente van Sem.
Die volgorde is dus van 'n vervloeking (mens) na die seën van 'n Stamgod (Abraham) tot 'n versoek aan die Almagtige God (Elohim).
Noag moes dus die "rangorde" in die geesteswêreld geken het, asook die nietigheid van die mens.
Die seën van God is vandag duidelik sigbaar wanneer gekyk word na die nageslag van Noag en dan veral sy seuns.
Dit is ook bekend dat Jafet wel woon in die tente van Sem en dat God aan Jafet ruimte verskaf het.
Beide Sem en Jafet word met 'n bepaalde God verbind. Sem met Yahwe en Jafet met God (Elohim).
Gam word nie aan enige God verbind nie. Waarskynlik vanweë die vloek wat oor hom uitgespreek is. Ek sal later weer terugkom na Gam.
Wat vir my nie duidelik is nie, is op watter gronde, of vanwaar Noag die "jurisdiksie" gekry het om die HERE te seën. Ook waarom Sem nie geseën is nie. Kan dit dalk verband hou oor die aard van die HERE se godheid?
Ek sal later weer terug na my tweede vraag hierbo.
21st January 2009, 11:26 #9
Carel van Heerden.
Dit is 'n interessante beskouing.
Ek stem saam met hierdie stelling:
21st January 2009, 19:00 #10
Nadat ek weer nagedink het oor Noag se "jurisdiksie" om die HERE te seën en nie Sem nie, blyk die volgende moontlikheid 'n antwoord te wees.
Omdat Sem (die stamvader van die Semiete) met Yahweh verbind word, is die seën nie aan Sem gegee nie maar via Sem aan Yahweh deur Noag. Dit vloei voort uit hulle onderlinge verhouding met mekaar. Sem se nageslag gaan onder Yahweh dien en dit is dan ook die geslagslyn vanwaar Jesus sal kom.
Hierdie "jurisdiksie" word ontleen aan sy kennis wat hy moes gehad het oor wat gaan kom.
Noag is net 'n storie, sê prof
Last Post: 1st October 2009, 08:02